by admin
आजु का समय में सिनेमा भोजपुरी में सबले बेसी गाना गावे वाली गायिका इन्दू सोनाली पिछला दिने अमिताभ बच्चन का साथे एगो डुएट गवली. दीपक सावंत के फिल्म “गंगा देवी” खातिर मधुकर आनंद के संगीत पर ई गाना गा के इन्दु रोमांचित बाड़ी. कहतारी कि कबो सोचलहु ना रहीं कि अमिताभ जी का साथे गावे के मौका मिली. वइसे त बहुते लोग का साथे गा चुकल बानी बाकिर अमिताभ जी का साथे गा के जवन खुशी मिलल तवन कबो ना मिलल रहे आ शायद मिलबो ना करी.
बिहार के रहे वाली इन्दु सोनाली भोजपुरी फिल्म जगत में विनय बिहारी के प्रोत्साहन पर अइली. एहिजा आ के इंदु सोनाली के हर संगीतकार से मदद मिलल आ ओ सभका संगीत पर गा चुकल बाड़ी. आजु बनत हर भोजपुरी फिलिम में इंदु के गावल दू चार गो गाना जरूरे रहेला.
(संजय भूषण पटियाला के रपट)
Categories: गीत संगीत, फिल्म |
No Comments »
by admin
मुंबई में हालही मनावल गइल बिहार दिवस समारोह में शामिल होखे आइल बिहार के मुख्यमंत्री नीतीश कुमार मराठी बोल के सभका के चउँका दिहलन आ एहसे राज ठाकरे क बोलती बंद हो गइल. राज ठाकरे जइसन नेता लोग के हमेशा शिकायत रहल बा कि बिहारी लोग महाराष्ट्र के संस्कृति आ भाषा के सम्मान ना देव. त अपना भाषण में मराठी बोल के नीतीश कुमार एह आरोप के धज्जी उड़ा दिहलन.
अपना भाषण में नीतीश कुमार साफ कहलन कि बिहारी केहू पर बोझ ना रहसु. जहवे जालन तहँवे अपना मेहनत लगन आ प्रतिभा के लोहा मनवा लेलन. नीतीश कुमार बिहारी भाईयन से कहलन कि मराठियन से मिलजुल के रहें आ ओह लोग से दोस्ताना संबंध राखे लोग. शिवसेना उद्धव ठाकरे के सुझाव पर नीतीश कहलन कि महाराष्ट्र के लोग शौक से बिहार आके महाराष्ट्र दिवस मनावें.
बिहार दिवस समारोह के शुरूआत मराठी गाना से भइल आ एह कार्यक्रम में लोग मशहूर सिने स्टार आ भोजपुरी गायक मनोज तिवारी के गीतन के रसधारा गोता लगावल.
(शशिकांत सिंह के रपट)
Categories: गीत संगीत |
No Comments »
by admin
आजु जब बड़का बड़का भोजपुरी फिलिमन क संगीत बिका नइखे पावत ओहिजे निर्माता नवीन कुमार सिंह आ निर्देशक अजय कुमार के विनय आनंद स्टारर फिल्म ‘पागल प्रेमी’ के संगीत मुंहमांगा दामपर बिका गइल. ‘पागल प्रेमी’ क संगीत अधिकार खरीदलसि वर्ल्ड वाईड्स रिकार्ड नामके संगीत कंपनी. ई खबर भोजपुरी सिनेमा जगत ला उत्साह बढ़ावे वाली खबर बा.
एह फिल्म ‘पागल प्रेमी’ में विनय आनंद आ अजीत आनन्द नायक के भूमिका में बाड़न आ उनहन के नायिका बाड़ी संगीता तिवारी आ श्रीकंकनी. नम्बर वन खलनायक संजय पांडे एहु फिल्म में खलनायक बाड़न. सविता श्री प्रोडक्शन के बैनर तले बनल एह फिल्म के शूटिंग छत्तीसगढ़ क रायपुर में कइल गइल रहे. एक से बढ़के एक गीत संगीत से सजल एह फिल्म के गीतकार हउवें राजेश मिश्रा, फणीन्द्र राव आ कृष्णा बेदर्दी. संगीत रचना राजेश गुप्ता के ह. कैमरा में कैद कइलें तांबन के॰ आ एक्शन डायरेक्ट कइलन दिलीप यादव. सितारन के खूबसूरती से नचावे के जिम्मा एंथोनी सम्हरले.
फिल्म के कलाकारन में विनय आनंद, संगीता तिवारी, अजीत आनंद, श्रीकंकनी, अनूप अरोड़ा, जय प्रकाश सिंह, राजेश अवस्थी, सुनीता सिंह, पारितोष त्रिपाठी, सुमन कुमारी, अमित सिंह अउर पुष्पांजलि आ संजय पांडे बाड़े.
फिल्म जल्दिए रिलीज होखी.
(शशिकांत सिंह रंजन सिन्हा के रपट)
Categories: गीत संगीत, फिल्म, फिल्मकार |
No Comments »
by admin
एगो संगीत शिक्षक से कामयाब संगीत निर्देशक बनल मधुकर आनंद त अपना कैरियर में वइसे त अनेके उपलब्धि हासिल कइले होखीहें बाकिर फिल्म “गंगादेवी” में बिग बी खातिर बनावल अपना धुन के मधुकर आनंद आपन श्रेष्ठतम हासिल मानेलें. मधुकर आनंद के संगीत से सजल ‘गंगादेवी’ में हर मिजाज़ आ अंदाज़ के गाना बाड़ी सँ. एहमें दू गो गाना परदा पर अमिताभ बच्चन गावत नजर अइहें. एह गानन के धुन के प्रशंसा खुद अमिताभ बच्चब कइलन खास करि के होली वाला गाना कें जवना में मधुकर आनंद ठेठ भोजपुरिया अंदाज़ पिरवले बाड़न. ओह गाना के त बिग बी मुरीद हो गइलन.
बतौर संगीतकार मधुकर आनंद के जलवा एह घरी अपना शबाब पर बा. बाकिर मधुकर आनंद बिग बी पर फिल्मावल अपना दुनु गाना के हकीकत में बदलल आपन सपना मानत बाड़े.
(स्पेस क्रिएटिव मीडिया के रपट)
Categories: गीत संगीत, फिल्मकार |
No Comments »
ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva hne_Deva mai_Deva eng_Latn